
Guaranin kieli 


Guaranin kieli on erityisesti Paraguayssa puhuttava 
tupi-guaranilaisten kielten ryhmään kuuluva 
eteläamerikkalainen intiaanikieli. Suurin osa 
paraguaylaisista puhuu guaranin kieltä äidinkielenään, 
mutta koska kaikki käyttävät espanjaa sivistyskielenä, 
myös yksikielisten guaraninpuhujien käyttämä kieli on 
Paraguayssa hyvin espanjalaistunutta. Tämä koskee 
myös maaseudulla puhuttua guaranin kieltä, koska 
suurin osa paraguaylaisista on mestitsejä, joiden 
kulttuuri on hyvin eurooppalais- ja 
argentiinalaisvaikutteista: niinpä esimerkiksi 

tärkeimpien kotieläinten nimet ja monet muutkin 
maataloustermit ovat espanjalaista lainasanastoa. 
Toisaalta sekä paraguaylainen espanja että Brasilian 
portugali ovat omaksuneet esimerkiksi monien 
paikallisten kasvien ja hedelmien nimet juuri guaranista 
ja sen sukukielistä. 

Aito alkuasukasguarani eroaa paraguaylaisesta 
mestitsiguaranista varsin paljon, vallankin siksi, että 
intiaanien guarani toimii varsin erilaisen kulttuurin 
ilmaisuvälineenä. Guaranin kielen sijasta olisikin 
puhuttava useista guaranin kielistä, jolloin erillisiksi 
kieliksi lienee erotettava ainakin Bolivian ja Brasilian 
puolella käytetyt guaranin kielen muodot sekä itse 
Paraguayn intiaaniheimojen puhumat murteet, kuten 
mbyä- ja ache-heimojen guarani. 

Guarania puhui vuonna 1995 Paraguayssa 4,65 
miljoonaa ihmistä Paraguayssa ja 200 000 muissa 
maissa/ 1 ' Useimmista muista Etelä-Amerikan 
alkuperäiskielistä poiketen guarani on Paraguayssa 
valtakieli. Paraguaylaisista espanjaa puhuu 87 
prosenttia ja guarania 90 prosenttia, ja 52 prosenttia 
väestöstä puhuu pelkkää guarania. Guaranin puhujat 
eivät rajoitu pelkästään alkuperäiskansojen 
edustajiin/ 2 ] vaan sitä käytetään myös keski- ja 
yläluokkalaisten ja jopa maahanmuuttajien 
keskuudessa. Sitä myös opetetaan Paraguayn kaikissa 
kouluissa/ 3 ] Virallisissa yhteyksissä, mediassa ja 
kirjallisuudessa käytetään kuitenkin guaranin sijaan päät 


Guarani 



Oma nimi 

Avane'e 

Tiedot 

Alue Paraguay 

Argentiina 

Bolivia 

Virallinen Paraguay 

kieli Bolivia 

Puhujia noin 5 miljoonaa 

Sija ei 100 suurimman joukossa 

Kirjaimisto latinalainen 

Kielenhuolto Academia de la Lengua Guarani 
(Avane’e Rerekuapave) 

Kielitieteellinen luokitus 

Kielikunta 

Kieliryhmä 

tupi-kielet 

tupi-guaranilaiset kielet 

Kielikoodit 

ISO 639-1 

ISO 639-3 

gn 

grn (http://www-01.sil.org/iso639- 

ISO 639-3 

3/documentation.asp?id=grn) 
GUG/GUN/GUI (http://www-01.sil. 


org/iso639-3/documentation.asp?i 

d=GUG/GUN/GUI) 

espanjaa/ 2 ^ 

Fonologia 


Guaranin vokaalit vastaavat espanjan vokaaleja poikkeuksena äänne [i] eli ns. taka-i. Tämän lisäksi on 
syytä muistaa, että kaikki vokaalit voivat esiintyä niin oraalisena kuin nasaalisena. Guaranin yksi 
erityispiirre on nasaaliharmonia. Jos painollinen tavu on nasaalinen, koko sana nasaalisoituu. 

Konsonanttien kohdalla kannattaa huomioida, että kaikki soinnilliset klusiilit voivat esiintyä myös 
prenasaalisina. Lisäksi kaikista velaarisista äänteistä löytyy labialisoitunut variantti (lab. velaarinen) 

Kaikki guaranin tavut ovat avotavuja. 

Guaranin oikeinkirjoitus 


Guarania on viime aikoihin asti kirjoitettu espanjalaisvaikutteisesti, mutta nyttemmin sille on kehitetty oma 
oikeinkirjoitus. Se soveltuu periaatteessa espanjalaista ortografiaa paremmin guaraniin, mutta aiheuttaa 
tietokoneiden aikakaudella monenlaisia typografisia ongelmia. Koska guaranin sanoja painotetaan 
tavallisimmin viimeiseltä tavulta, erityistä painomerkkiä (akuuttia aksenttia) käytetään vain silloin, kun 
paino on jollain muulla tavulla, [j]-konsonanttia ei enää kirjoiteta espanjalaisittain y-kirjaimella, vaan j:llä; 
toisaalta [x]-äänne kirjoitetaan nyt h:lla, ei j:llä eikä jh:lla (vrt. aiempi purajhei, nyt purahei = "laulu"). Y- 
kirjairuella merkitään taka-i:tä, guaranin lisäksi muun muassa turkissa ja venäjässä käytettyä äännettä. 
Kaikki vokaalit voivat olla nasaaleja - myös y, jonka nasaalista muunnosta pidetäänkin guaranin omimpana 
äänteenä. Vokaalin nasalisointi merkitään tietenkin tildellä ~, tosin se joudutaan painotuotteissa usein 
lisäämään käsin y-kirjaimen päälle (y). Painollista nasaalivokaalia merkitään sirkumfleksillä A . Äng-äänne 
[rj] on myös ongelmallinen, koska se merkitään kirjoittamalla g:n päälle tilde - tämäkin on yleensä tehtävä 
käsin. (N-kirjainta ei voida tähän tarkoitukseen käyttää, koska sillä kirjoitetaan sama äänne kuin espanjassa.) 


Guaranin kieli Paraguayssa 








Paraguaylaista katuguarania puhuu äidinkielenään viitisen miljoonaa ihmistä. Tavallisesti se kuitenkin 
esiintyy espanjansekaisena jopara-slangina (espanjalaisella oikeinkirjoituksella yoparä), ja juuri tässä 
muodossa se oikeastaan onkin paraguaylaisen identiteetin voimakkain ilmentymä. Guaranin kehittäminen 
sivistyskieleksi onkin jossain määrin kärsinyt siitä, että paraguaylaisessa yhteiskunnassa vallalla olevan 
kaksikielisyyden eli diglossian puitteissa guarania ei ole tapana käyttää esimerkiksi abstrakteista asioista 
puhumiseen turvautumatta suureen määrään espanjalaisia lainasanoja. Onkin kuvaavaa, että 
Ihmisoikeuksien julistuksen guaraninkielisessä versiossa käytetään kielen oikeinkirjoitukseen 
sopeuttamattomia espanjankielisiä sanoja esimerkiksi sellaisille avainkäsitteille kuin derecho (oikeus), 
esclavitud (orjuus), declaraciön (julistus), elecciön (vaalit), sociedad (yhteiskunta) ja humano 
(inhimillinen). 

Toisaalta espanja ei paraguaylaisten mielestä ole "sydämen kieli", jota voisi käyttää runouden 
kirjoittamiseen - maassa tosin on merkittävää espanjankielistä proosakirjallisuutta, kirjailijoista tunnetuin on 
Augusto Roa Bastos - joten maan populaarikulttuurista, erityisesti lauluista ja laulelmista, suurin osa on 
guaraninkielistä. Vitsejä ei kerrota espanjaksi, vaan guaraniksi tai joparaksi, ja kaupungeissakin pelkästään 
espanjaa osaava henkilö on jossain määrin sosiaalisesti eristynyt. Paraguayn koko kansantarusta on 
guaraninkielistä, mikä aiheuttaa usein ongelmia espanjaksi kirjoittaville kirjailijoille, koska heidän pitäisi 
yrittää kuvata katu- ja arkielämää kielellä, joka ei ole kadun eikä arjen kieli. Jonkin verran onkin kokeiltu 
joparaksi kirjoittamista: kuuluisa esimerkki on Margot Ayala de Michelagnolin (s. 1935) vuonna 1989 
ilmestynyt romaani Ramona Quebranto. Romaanin nimi tarkoittaa oikeastaan Ramonan koettelemukset, 
espanjaksi Los quebrantos de Ramona, mutta kirjan nimi yhdistää espanjan sanat guaranin kieliopin 
mukaisesti panemalla ne vain peräkkäin - ilman genetiivin tai monikon merkitsemistä, koska kummallakaan 
ei ole guaranissa omaa kieliopillista päätettä. 

Guaranin kielioppi ja sen vaikutus Paraguayn espanjaan 


Vaikka guaranissa ei olekaan meille tuttua substantiivitaivutusta suvussa, luvussa ja sijassa käytännössä 
ollenkaan, se on monien intiaanikielten tapaan polysynteettinen kieli ja erityisen vivahteikas 
verbitaivutukseltaan. Verbipäätteiden kaltaisia aikamuotopäätteitä voidaan lisätä myös substantiiveihin. 
Niinpä "menen ostamaan paidan" on guaraniksi ajoguäta che kamisarä, jossa che on "minä, minun", kamisa 
on "paita" (lainasana espanjasta) ja -ra on futuurin pääte, jolloin che kamisarä tarkoittaa oikeastaan "minun 
tuleva paitani, paita, joka minulla on tulevaisuudessa". Tällaisten rakenteiden vaikutus näkyy myös 
paraguaylaisessa espanjan puhekielessä: standardiespanjan lauseen voy a comprarme una camisa ("menen 
ostamaan itselleni paidan") sijasta saatetaan käyttää muista kuin paraguaylaisista peräti eriskummalliselta 
näyttävää rakennetta voy a comprar para mi camisa = "menen ostamaan paitaani varten" (!), jossa 
prepositiota para = "varten" käytetään hätäratkaisuna guaranin futuurinpäätteen ilmaisemiseksi espanjassa. 

Guaraninkielinen lauluperinne 


Guaraninkielisestä kulttuurista on vaikea puhua mainitsematta sanaa purahei, laulu. Sävelletyt runot ovat 
guaraninkielisen kansankulttuurin selkäranka. Tärkeimpiä lauluntekijöitä ovat "Emilianore" (Emiliano R. 
Fernandez, 1894-1949) ja Manuel Ortiz Guerrero, jonka isänmaallisen runon Paraguaype sävelsi Jose 
Asunciön Flores. Paraguaylaiset laulelmat liittyvät usein maan käymiin katkeriin sotiin rajanaapureita 
vastaan ja ylistävät melko verenhimoisin isänmaallisin sävyin oman maan sotilaiden sankaruutta 
taisteltaessa milloin brasilialaisia, uruguaylaisia ja argentiinalaisia (kuten ns. kolmoisliiton sodan, Guerra de 
la Triple Alianza, aikana), milloin bolivialaisia vastaan (ns. Chacon sota). Lauluissa käytetään mielellään 
jopara-slangia ja vaihdellaan kieltä rennosti guaranista espanjaan ja takaisin. 

Emilianoren rakkauslaulu Despierta mi Angelina on suosittu paraguaylainen laulelma. Ohessa kaikki 
espanjalaisperäiset sanat ja lauseenpätkät on lihavoitu. 





Despierta, mi Angelina, fragancia de azucena 
lusero ya osema nde resäicha ojajäi. 

Na epu'äna ehechami, ko yväga omimbipäva 
ha dema nane enkantäva, che jazrnm del Paraguay. 

("Herää, Angelinani, tuoksuva liljani, aamutähti on jo noussut loistaen kuin silmäsi. Nouse katsomaan 
kauttaaltaan loistavaa taivasta, joka meitä niin ihastuttaa, oi Paraguayn jasmiinini.") 

esp. lucero aamutähti, ya jo, encantar ilahduttaa. 

Despierta, mi Angelina, aquf en tu ventana 

peina guyra kampana ne rokeme ojeroky. 

Ha ijykere mainumby, clavelina ijurupe, 
purahei musikapupe ne mombäy, che Tupasy. 

("Herää, Angelinani, täällä ikkunassasi tanssii lintu riemuiten. Sen vieressä kolibri soittaa clavelinaa ja 
herättää sinut laulunsa sävelillä.") 

Despierta, mi Angelina, ya llega el Dios del dia. 
epu'äna vida rma, reikuaärö mborayhu, 
ne maiteigui rohayhu, nderehe mante apensäva, 
opa che kepe rohechäva, porque rohechagaU 

("Herää, Angelinani, päivän Jumala saapuu jo, nouse jo, rakkaani, jos tiedät kuinka sinua rakastan. 
Suloisuuttasi rakastan, vain sinua ajattelen, näen sinut joka unessani, koska kaipaan sinua.") 

esp. vida mia "rakkaani", sananmukaisesti "elämäni", pensar "ajatella", porque "koska, siksi että". 

Despierta, mi Angelina, palomita mensajera, 

che arahäta ko nde rera, nichomime anongatu. 

Anohe haguä ahetu, ndavy'äirö sapy'änte, 

adiös, lucero brillante, siempre reina, rohayhu. 

("Herää, Angelinani, kirjekyyhkyseni, otan nimesi mukaani ja panen sen piiloon. Sieltä otan sen esiin 
suudeltavakseni, jollen löydä luoksesi, näkemiin, loistava aamutähteni, olet aina kuningattareni, rakastan 
sinua") 

Aiheesta muualla 


■ Guarani Nanduti Rogue (http://www.staff.uni-mainz.de/lustig/guarani/) - Mainzin yliopiston 
romaanisten kielten laitoksen guaranitutkimussivut. Tietoa guaranista ja Paraguaysta saksan, 
espanjan, portugalin sekäguaranin kielellä. 





■ Guaraninkielinen VVikipedia (https://gn.wikipedia.org/wiki/) 

Tupi-kielet 

ache | akuntsu | amanaye | amundava | anambe | apiacä | arawete | arikem | asurini | asurini xingu | aura | avä- 
canoeiro | ava guarani | aweti | chiripä | cocama-cocamilla | emerillon | guajä | guarani mbyä | guarani | guarayu | 
guazazara | itä-Bolivian guarani | jorä | juma | junina | kabixiana | kaiwä | kamayurä | karipunä | karipuna | 
karitiäna | karo | käy abi | kepkiriwät | kokoma | kuruaya | länsi-Bolivian guarani | makuräp | maritsauä | mekens | 
morerebi | muinaistupi | munduruku | nandeva | neengatu | omagua | pai tavytera | Paraguayn guarani | parakanä | 
paranawät | pauserna | potiguära | puruborä | satere-mawe | sirionö | surut do Parä | tapiete | tapirape | tembe | 
tenharim | tsiriguano | tukumanfed | tupari | tupi | tupinambä | tupinikin | turiwära | urubu-kaapor | uru-ew-wau- 
wau | urumi | wayampi | wirafed | wayorö | xetä | x ipaya | yuqui | zo'e 


Noudettu kohteesta "https://fi.wikipedia.Org/w/index. php?title=Guaranin_kieli&oldid=17868037” 

